text: Føroyar marknaðarføra nú oljuleiting við markið saman við bretum
text: #000001
text: Slíkt samstarv kann fara at gagna báðum londum, nú oljufeløg kunnu søkja um loyvi báðumegin markið
text: #000002
text: Violettu økini bretsku megin markið eru boðin út til oljuleiting í 31. rundu. Føroyingar vísa nú á tilsvarandi øki føroysku megin markið
text: #000003
text: Síðani 4. útbjóðing til oljuleiting við Føroyar lat aftur herfyri hava útlendsk oljufeløg aftur havt møguleika fyri at søkja um leitiloyvi sambært “Open Door” skipanini. Henda skipan gevur oljufeløgum møguleika at søkja um ávís øki á føroyska landgrunninum, sum tey halda vera áhugaverd. Skipanin hevur m.a. til endamál at gera tað lættari og skjótari fyri oljufeløg at koma til Føroya at leita eftir olju og gassi.
text: #000004
text: Tað er Jarðfeingi, sum umsitur Open Door. Hesaferð er tað áhugaverda og spennandi hent, at Open Door nú verður sett beinleiðis í samband við 31. útbjóðingina í Bretlandi, sum lat upp í juli í ár og stongir í november. Lagt verður upp til at fáa oljufeløg, sum t.d. ætla sær at søkja um leitiloyvi beint hinumegin markið í bretskum øki, til eisini at hyggja eftir økjum føroysku megin markið.
text: #000005
text: Tá Jarðfeingi almannakunngjørdi hetta á síni heimasíðu í farnu viku, gekk ikki long tíð, til bretsku kollegarnir á OGA (Oil and Gas Authority) lótu við seg koma og sendu út á Twitter soljóðandi tekst:
text: #000006
text: “The OGA collaborates continually with its neighbours in cross border initiatives and activities. To link in with the 31st Offshore Licensing Round, the Faroe Islands have made available new licensing options along our shared border.”
text: #000007
text: Á heimasíðu síni skrivar Jarðfeingi m.a. um nýggjasta stigið í oljuleitingini við Føroyar, at her er talan um sonevnd “Cross-Border Opportunities”, møguleikar, sum ganga tvørtur um markið.
text: #000008
text: "Í sambandi við 31. útbjóðingina í Bretlandi, sum lat upp 10. juli í ár, ynskir Føroya Landsstýri at marknaðarføra møguleikarnar við “Cross Border/Out of Round” loyvismøguleikum í føroyska økinum. Tvs. leiting, sum fer fram tvørtur um mark millum Føroyar og Bretland. Serstakur dentur verður nevniliga lagdur á økini framvið føroysk/bretska markinum í norðara partinum av Rockall rennuni nær við teigar, sum eru bodnir út í 31. útbjóðing í Bretlandi, umframt øki har norðuri nær Fugloyarbanka, sum eisini eru partur av bretsku útbjóðingini."
text: #000009
text: Jarðfeingi vísir serstakliga á nakrar ávísar strukturar í undirgrundini, sum føroyskir myndugleikar vóna, at oljuídnaðurin hevur áhuga fyri at kanna nærri. Vónandi hevur vinnan áhuga fyri at kanna umrøddu strukturar nærri við tí í huga í framtíðini at kunna fara undir at troyta tær stóru goymslur av kolvetni, sum kunnu liggja goymdar í undirgrundini her.
text: #000010
text: Tað er ikki ov nógv gjørt av, tá vit gera ta niðurstøðu, at tað, sum í løtuni hendir báðumegin markið, er ein roynd hjá bæði føroyingum og bretum at arbeiða saman um at marknaðarføra undirgrundina báðumegin markið. Tað kann koma at gagna báðum londum – ja ein sera skilagóður og spennandi útviklingur innan oljuleiting sum heild á stóra Atlantsmótinum, økinum millum Bretland og Føroyar. Í besta føri kann hetta hava við sær størri áhuga millum oljufeløg fyri at gera íløgur í framtíðar leiting og útbyggingar í hesum lutvíst nýggja oljulandslutinum í Norðuratlantshavi, ið av sonnum bjóðar tí aldrandi norðsjóvaroljuni av.
text: #000011
text: Forsíðumyndin vísir økini, sum bretar hava boðið út í 31. útbjóðing, har teir leggja serligan dent á øki við føroyska markið (tey violettu). Nú bjóða føroyingar tilsvarandi øki út til leiting føroysku megin markið.
text: #000012
text: Mynd 2: Økini innan fyri reyðu linjurnar eru partur av Open Door, sum er opin og har oljufeløg kunnu søkja um øki, tey hava serstakan áhuga fyri.
text: #000013
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000015
text: Fólkatingið vitjar SEV í Húsahaga
text: #000017
text: Helvtin av orkuni frá vindmyllulundum fer til spillis
text: #000019
text: Regin Mittún nýggjur fíggjarstjóri hjá Magn
text: #000020
text: Oljuprísur uppá 100 dollarar í eygsjón
text: #000021
text: Russland sendir oljutangaskip norður um Sibiria
text: #000022
text: Byggja heimsins størstu vindmylnuhøll í Esbjerg
text: #000023
text: Bera ótta fyri nýggjum grønum brennievnum
text: #000024
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000028
text: Fyristing tel. 20 80 80 [email protected]
text: #000029